CELEX: 62011CA0297
Language: fi
Date: 2012-04-19 00:00:00
Title: Asia C-297/11: Unionin tuomioistuimen tuomio (kuudes jaosto) 19.4.2012 — Euroopan komissio v. Helleenien tasavalta (Jäsenyysvelvoitteiden noudattamatta jättäminen — Direktiivi 2000/60/EY — Unionin vesipolitiikka — Vesipiirin hoitosuunnitelmat — Julkaiseminen — Kansalaisille tiedottaminen ja heidän kuulemisensa — Suunnitelmien toimittamatta jättäminen komissiolle)

9.6.2012   
            
            
               FI
            
            
               Euroopan unionin virallinen lehti
            
            
               C 165/7
            
         Unionin tuomioistuimen tuomio (kuudes jaosto) 19.4.2012 — Euroopan komissio v. Helleenien tasavalta
   (Asia C-297/11) (1)
   
   (Jäsenyysvelvoitteiden noudattamatta jättäminen - Direktiivi 2000/60/EY - Unionin vesipolitiikka - Vesipiirin hoitosuunnitelmat - Julkaiseminen - Kansalaisille tiedottaminen ja heidän kuulemisensa - Suunnitelmien toimittamatta jättäminen komissiolle)
   2012/C 165/11
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: A. Marghelis ja I. Hadjiyiannis)
   
      Vastaaja: Helleenien tasavalta (asiamies: G. Karipsiadis)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY (EYVL L 327, s. 1) 13 artiklan 1, 2, 3 ja 6 kohta, 14 artiklan 1 kohdan c alakohta ja 15 artiklan 1 kohta — Vesipiirin hoitosuunnitelma — Julkaiseminen — Kansalaisille tiedottaminen ja heidän kuulemisensa — Hoitosuunnitelmien jäljennösten toimittamatta jättäminen komissiolle
   
      Tuomiolauselma
   
   
               1)
            
            
               Helleenien tasavalta ei ole noudattanut yhteisön vesipolitiikan puitteista 23.10.2000 annetun Euroopan parlamentin ja neuvoston direktiivin 2000/60/EY 13 artiklan 1, 2, 3 ja 6 kohdan ja 15 artiklan 1 kohdan mukaisia velvoitteitaan, koska se ei ole laatinut 22.12.2009 mennessä vesipiirejä koskevia hoitosuunnitelmia sekä kokonaan niiden alueella sijaitsevien vesipiirien osalta että kansainvälisten vesipiirien osalta eikä lähettänyt kyseisten suunnitelmien jäljennöksiä komissiolle, eikä myöskään mainitun direktiivin 14 artiklan 1 kohdan c alakohdan mukaisia velvoitteitaan, koska se ei ole aloittanut menettelyä tiedottaakseen kansalaisille vesipiirien hoitosuunnitelmista ja kuullakseen kansalaisia näistä suunnitelmista 22.12.2008 mennessä.
            
         
               2)
            
            
               Helleenien tasavalta velvoitetaan korvaamaan oikeudenkäyntikulut.
            
         
      (1)  EUVL C 238, 13.8.2011.